Josef Dobrovský

Josef DOBROVSKÝ (naskiĝis la 17-an de aŭgusto 1753 - mortis la 6-an de januaro 1829 en Brno) estis ĉeĥa filologo kaj historiisto, unu el la ĉefaj personuloj de la ĉeĥa nacia renaskiĝo komence de la 19-a jarcento.

Li naskiĝis al dragono en Hungario, studis en la Praga universitato filozofion kaj teologion, antaŭ la finstudo li iĝis jezuito en Brno, post nuligo de la ordeno li revenis Pragon kaj finis studadon de teologio. Li fariĝis edukisto en la familio de grafo Nostic kaj laboris tie ankaŭ pri siaj sciencaj verkoj.

Li komencis sian sciencan karieron per kritiko de malnovaj tekstoj, per historio de la ĉeĥa lingvo kaj literaturo kaj prilaboris ĉeĥan gramatikon, kies principoj validas ĝis nun. Multajn siajn verkojn li verkis germane kaj latine, ĉar li ne kredis, ke la ĉeĥa lingvo reviviĝos.

 Verkoj 
 Dějiny české řeči a literatury (Historio de la ĉeĥa lingvo kaj literaturo, 1792)
 Německo-český slovník (Germana-ĉeĥa vortaro, 1802)
 Podrobná mluvnice české řeči (Detala gramatiko de la ĉeĥa lingvo, 1809)
 Základy staroslověnského jazyka (Fundamentoj de la praslava lingvo, 1822)

 Literaturo 
 Josef Krumpholc: Al 150. festo de naskiĝo de Josef Dobrovský. Tradukis Jan Holub. En: Český esperantista 1903, n-ro 9 (septembro), paĝoj 91–94.

Kategorio:Ĉeĥlingvaj verkistoj
Kategorio:Ĉeĥaj historiistoj
Kategorio:Ĉeĥaj filologoj
Kategorio:Naskiĝintoj la 17-an de aŭgusto
Kategorio:Mortintoj la 6-an de januaro